CELEX: 32022R0674
Language: el
Date: 2022-04-22 00:00:00
Title: Εκτελεστικός κανονισμός (ΕΕ) 2022/674 της Επιτροπής της 22ας Απριλίου 2022 για τη διόρθωση του εκτελεστικού κανονισμού (ΕΕ) 2022/95 για την επιβολή οριστικού δασμού αντιντάμπινγκ στις εισαγωγές ορισμένων εξαρτημάτων σωληνώσεων, από σίδηρο ή χάλυβα, καταγωγής Λαϊκής Δημοκρατίας της Κίνας, όπως επεκτάθηκε στις εισαγωγές ορισμένων εξαρτημάτων σωληνώσεων, από σίδηρο ή χάλυβα, που αποστέλλονται από την Ταϊβάν, την Ινδονησία, τη Σρι Λάνκα και τις Φιλιππίνες, είτε δηλώνονται ως καταγωγής αυτών των χωρών είτε όχι, έπειτα από επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΕ) 2016/1036 του Ευρωπαϊκού Κοινοβουλίου και του Συμβουλίου

25.4.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 122/31
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2022/674 ΤΗΣ ΕΠΙΤΡΟΠΗΣ
         της 22ας Απριλίου 2022
         για τη διόρθωση του εκτελεστικού κανονισμού (ΕΕ) 2022/95 για την επιβολή οριστικού δασμού αντιντάμπινγκ στις εισαγωγές ορισμένων εξαρτημάτων σωληνώσεων, από σίδηρο ή χάλυβα, καταγωγής Λαϊκής Δημοκρατίας της Κίνας, όπως επεκτάθηκε στις εισαγωγές ορισμένων εξαρτημάτων σωληνώσεων, από σίδηρο ή χάλυβα, που αποστέλλονται από την Ταϊβάν, την Ινδονησία, τη Σρι Λάνκα και τις Φιλιππίνες, είτε δηλώνονται ως καταγωγής αυτών των χωρών είτε όχι, έπειτα από επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΕ) 2016/1036 του Ευρωπαϊκού Κοινοβουλίου και του Συμβουλίου
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (1) (στο εξής: βασικός κανονισμός), και ιδίως το άρθρο 11 παράγραφος 2,
         Εκτιμώντας τα ακόλουθα:
         
                     (1)
                  
                  
                     Με τον εκτελεστικό κανονισμό (ΕΕ) 2022/95 της Επιτροπής (2), η Επιτροπή επέβαλε οριστικό δασμό αντιντάμπινγκ στις εισαγωγές ορισμένων εξαρτημάτων σωληνώσεων, από σίδηρο ή χάλυβα, καταγωγής Λαϊκής Δημοκρατίας της Κίνας (στο εξής: ΛΔΚ), όπως επεκτάθηκε στις εισαγωγές ορισμένων εξαρτημάτων σωληνώσεων, από σίδηρο ή χάλυβα, που αποστέλλονται από την Ταϊβάν, την Ινδονησία, τη Σρι Λάνκα και τις Φιλιππίνες, είτε δηλώνονται ως καταγωγής αυτών των χωρών είτε όχι.
                  
               
                     (2)
                  
                  
                     Με το άρθρο 1 του κανονισμού (ΕΚ) αριθ. 763/2000 του Συμβουλίου (3), τρεις Ταϊβανέζοι παραγωγοί, οι εταιρείες Chup Hsin Enterprise Co. Ltd, Niang Hong Pipe Fittings Co. Ltd και Rigid Industries Co. Ltd., απαλλάχθηκαν από την επέκταση του δασμού, καθώς διαπιστώθηκε ότι οι εν λόγω εταιρείες δεν καταστρατήγησαν τα μέτρα.
                  
               
                     (3)
                  
                  
                     Ωστόσο, η απαλλαγή από την επέκταση του δασμού στις εισαγωγές των εξαρτημάτων που παράγονται από τις εταιρείες Chup Hsin Enterprise Co. Ltd., Kaohsiung (Ταϊβάν) (πρόσθετος κωδικός TARIC A098) και Niang Hong Pipe Fittings Co. Ltd., Kaohsiung (Ταϊβάν) (πρόσθετος κωδικός TARIC A100) καταργήθηκε με τον κανονισμό (ΕΚ) αριθ. 803/2009 του Συμβουλίου (4).
                  
               
                     (4)
                  
                  
                     Το άρθρο 2 παράγραφος 1 του εκτελεστικού κανονισμού (ΕΕ) 2022/95 αναφέρει εσφαλμένα ότι οι εισαγωγές εξαρτημάτων που παράγονται από τις εταιρείες Chup Hsin Enterprise Co. Ltd, Kaohsiung (Ταϊβάν) (πρόσθετος κωδικός TARIC A098) και Niang Hong Pipe Fittings Co. Ltd, Kaohsiung (Ταϊβάν) (πρόσθετος κωδικός TARIC A100) εξακολουθούν να απαλλάσσονται από την εφαρμογή των δασμών αντιντάμπινγκ.
                  
               
                     (5)
                  
                  
                     Ως εκ τούτου, η Επιτροπή αποφάσισε να διορθώσει το άρθρο 2 παράγραφος 1 του εκτελεστικού κανονισμού (ΕΕ) 2022/95 προκειμένου να διορθώσει το σφάλμα που αναφέρεται στην αιτιολογική σκέψη 4. Η διόρθωση αυτή θα πρέπει να αρχίσει να παράγει αποτελέσματα από την έναρξη ισχύος του εκτελεστικού κανονισμού (ΕΕ) 2022/95, δηλαδή από τις 26 Ιανουαρίου 2022.
                  
               
                     (6)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του άρθρου 15 παράγραφος 1 του κανονισμού (ΕΕ) 2016/1036,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το άρθρο 2 παράγραφος 1 του εκτελεστικού κανονισμού (ΕΕ) 2022/95 αντικαθίσταται από το ακόλουθο κείμενο:
            
               
                  «1.   Ο οριστικός δασμός αντιντάμπινγκ που επιβάλλεται με το άρθρο 1 στις εισαγωγές καταγωγής Λαϊκής Δημοκρατίας της Κίνας επεκτείνεται στις εισαγωγές των ίδιων εξαρτημάτων (τα οποία σήμερα υπάγονται στους κωδικούς TARIC: 7307931191· 7307931991· 7307998092) που αποστέλλονται από την Ταϊβάν (πρόσθετος κωδικός TARIC A999), είτε έχουν δηλωθεί ως καταγωγής Ταϊβάν είτε όχι, με εξαίρεση τα εξαρτήματα που παράγονται από τη Rigid Industries Co. Ltd, Kaohsiung (Ταϊβάν) (πρόσθετος κωδικός TARIC A099).»
               
            
         
         
            Άρθρο 2
            Οι τελωνειακές αρχές των κρατών μελών διορθώνουν τις τελωνειακές διασαφήσεις που έγιναν δεκτές από τις 26 Ιανουαρίου 2022 και επηρεάζονται από το άρθρο 1 του παρόντος κανονισμού και εισπράττουν αναδρομικά τους δασμούς αντιντάμπινγκ στις εισαγωγές των εξαρτημάτων που παρήχθησαν από τις Chup Hsin Enterprise Co. Ltd, Kaohsiung (Ταϊβάν) (πρόσθετος κωδικός TARIC A098) και Niang Hong Pipe Fittings Co. Ltd, Kaohsiung (Ταϊβάν) (πρόσθετος κωδικός TARIC A100).
         
         
            Άρθρο 3
            Ο παρών κανονισμός τίθεται σε ισχύ αναδρομικά από την 26η Ιανουαρίου 2022.
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         
         
            Βρυξέλλες, 22 Απριλίου 2022.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 176 της 30.6.2016, σ. 21.
         
            (2)  Εκτελεστικός κανονισμός (ΕΕ) 2022/95 της Επιτροπής, της 24ης Ιανουαρίου 2022, για την επιβολή οριστικού δασμού αντιντάμπινγκ στις εισαγωγές ορισμένων εξαρτημάτων σωληνώσεων, από σίδηρο ή χάλυβα, καταγωγής Λαϊκής Δημοκρατίας της Κίνας, όπως επεκτάθηκε στις εισαγωγές ορισμένων εξαρτημάτων σωληνώσεων, από σίδηρο ή χάλυβα, που αποστέλλονται από την Ταϊβάν, την Ινδονησία, τη Σρι Λάνκα και τις Φιλιππίνες, είτε δηλώνονται ως καταγωγής αυτών των χωρών είτε όχι, έπειτα από επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΕ) 2016/1036 του Ευρωπαϊκού Κοινοβουλίου και του Συμβουλίου (ΕΕ L 16 της 25.1.2022, σ. 36).
         
            (3)  Κανονισμός (ΕΚ) αριθ. 763/2000 του Συμβουλίου, της 10ης Απριλίου 2000, για την επέκταση του οριστικού δασμού αντιντάμπινγκ που έχει επιβληθεί με τον κανονισμό (ΕΚ) αριθ. 584/96 στις εισαγωγές ορισμένων εξαρτημάτων σωληνώσεων από σίδηρο ή χάλυβα, καταγωγής Λαϊκής Δημοκρατίας της Κίνας, και στις εισαγωγές ορισμένων εξαρτημάτων σωληνώσεων, από σίδηρο ή χάλυβα, που αποστέλλονται από την Ταϊβάν, ανεξάρτητα από το αν έχουν δηλωθεί ως καταγωγής Ταϊβάν ή όχι, και για την περάτωση της έρευνας όσον αφορά τις εισαγωγές από τρεις εξαγωγείς της Ταϊβάν (ΕΕ L 94 της 14.4.2000, σ. 1).
         
            (4)  Κανονισμός (ΕΚ) αριθ. 803/2009 του Συμβουλίου, της 27ης Αυγούστου 2009, για την επιβολή οριστικού δασμού αντιντάμπινγκ στις εισαγωγές ορισμένων εξαρτημάτων σωληνώσεων από σίδηρο ή χάλυβα, καταγωγής Λαϊκής Δημοκρατίας της Κίνας και Ταϊλάνδης, και εκείνων που αποστέλλονται από την Ταϊβάν, είτε δηλώνονται ως καταγωγής Ταϊβάν είτε όχι, και για την κατάργηση της απαλλαγής που είχε χορηγηθεί στις επιχειρήσεις Chup Hsin Enterprise Co. Ltd. και Nian Hong Pipe Fittings Co. Ltd (ΕΕ L 233 της 4.9.2009, σ. 1).